БПА | Обръщение на Българската педиатрична асоциация по случай 1 юни – Mеждународният ден на детето
Обръщение на БПА по случай 1 юни – Mеждународният ден на детето
От мое име и от името на моите колеги поздравявам децата на България. Нека да растат жизнерадостни, весели, умни, изпълнени с енергия за нови завоевания във всички области на живота. Нека радват своите родители, роднини, приятели. И, разбира се, да са здрави.
„Човечеството трябва да даде на детето всичко най-добро, което има, вън от всякакви съображения за раса, народност и вяра:
Позволих си да цитирам буквално част от Женевската декларация за правата на детето, приета още през далечната 1924 г. Можем ли да добавим нещо? За съжаление, много! Обществото и държавните органи трябва да осъзнаят, че постигането на целите от Женевската декларация изисква реална подкрепа на всички онези, които имат най-голяма роля за постигането им – семействата, учителите, лекарите… Особено у нас, в България, в контекста на реална демографска криза.
Нека не забравяме, че е от изключително значение обществото да инвестира (в буквалния, а и в преносния смисъл на това понятие) в ранната детска възраст и особено във възрастта до 5
години. Науката отдавна е доказала, че всеки инвестиран лев в този период от развитието на детето се възвръща 7 пъти!
Ние, лекарите педиатри, напомняме, че сегашният статут на лекарите и на лечебните заведения, работещи с деца, е все още далеч от тази философия. Исканията ни за подобряване
на финансирането в детското здравеопазване са искания за доброто на нашите деца.